
KĖDAINIŲ RAJONO SAVIVALDYBĖS TARYBA

SPRENDIMAS
DĖL NEKILNOJAMŲJŲ DAIKTŲ PIRKIMO IR JŲ PERDAVIMO UAB „KĖDAINIŲ BUTAI“

2023 m. sausio 27 d. Nr. TS-21
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 ir 15 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 ir 12 straipsniais, Žemės, esamų pastatų ar kitų nekilnojamųjų daiktų įsigijimo arba nuomos teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktu ir atsižvelgdama į Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Kėdainių rajono savivaldybės tarybos 2019 m. spalio 25 d. sprendimu  Nr. TS-237 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“ 5 ir 6 punktus bei  Kėdainių rajono savivaldybės administracijos Socialinio būsto pirkimo komisijos 2023 m. sausio 5 d. sprendimus dėl derybas laimėjusių kandidatų, Kėdainių rajono savivaldybės taryba nusprendžia:
1. Pirkti Kėdainių rajono savivaldybės nuosavybėn šiuos nekilnojamuosius daiktus:
1.1. 49,48 kv. m bendro ploto butą (unikalus Nr. 5397-4004-0012:0024) už 40 500 Eur; 
1.2. 64,31 kv. m bendro ploto butą (unikalus Nr. 5398-3001-5017:0067) už 53 000 Eur.
2. Nupirkus sprendimo 1 punkte nurodytą turtą, perduoti jį UAB „Kėdainių butai“ valdyti, naudoti ir disponuoti juo patikėjimo teise pagal patikėjimo sutartį.
3. Įgalioti Kėdainių rajono savivaldybės administracijos direktorių pasirašyti 1 punkte nurodyto turto pirkimo-pardavimo sutartis, patikėjimo sutarties pakeitimus ir perdavimo-priėmimo aktus.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                     Valentinas Tamulis

